Korsaar
"Korsaar" on klassikaline ballett, mida esitatakse tavaliselt kolmes vaatuses ja mille libreto kirjutas algselt Jules-Henri Vernoy de Saint-Georges lord Byroni poeemi "The Corsair" põhjal. Koreograafia lõi Joseph Mazilier Adolphe Adami ja teiste heliloojate muusikale. Klassikalise balleti pärlite hulka arvatud teos räägib loo kirglikust piraadist Conradist, kes armub imekaunisse orjatari Medorasse. "Korsaari" maailmaesietendus toimus 23. jaanuaril 1856 Pariisis Keiserlikus Ooperiteatris.